CELEX: 32018D0297
Language: fi
Date: 2018-02-20 00:00:00
Title: Neuvoston päätös (YUTP) 2018/297, annettu 20 päivänä helmikuuta 2018, Euroopan unionin sotilaskomitean puheenjohtajan nimittämisestä

28.2.2018   
            
            
               FI
            
            
               Euroopan unionin virallinen lehti
            
            
               L 56/33
            
         NEUVOSTON PÄÄTÖS (YUTP) 2018/297,
   annettu 20 päivänä helmikuuta 2018,
   Euroopan unionin sotilaskomitean puheenjohtajan nimittämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 240 artiklan,
   ottaa huomioon Euroopan unionin sotilaskomitean perustamisesta 22 päivänä tammikuuta 2001 tehdyn neuvoston päätöksen 2001/79/YUTP (1),
   sekä katsoo seuraavaa:
   
               (1)
            
            
               Päätöksen 2001/79/YUTP 3 artiklan 1 kohdan mukaan neuvosto nimittää Euroopan unionin sotilaskomitean, jäljempänä ’sotilaskomitea’, puheenjohtajan sotilaskomiteaan kokoontuneiden puolustusvoimien komentajien suosituksesta. Kyseisen päätöksen 3 artiklan 2 kohdan mukaan sotilaskomitean puheenjohtajan toimikausi on kolme vuotta ellei neuvosto toisin päätä.
            
         
               (2)
            
            
               Neuvosto nimitti 15 päivänä joulukuuta 2014 kenraali Mikhail KOSTARAKOSin sotilaskomitean puheenjohtajaksi 6 päivänä marraskuuta 2015 alkavaksi kolmivuotiskaudeksi (2).
            
         
               (3)
            
            
               Puolustusvoimien komentajien tasolla 6 ja 7 päivänä marraskuuta 2017 kokoontunut sotilaskomitea suositteli kenraali Claudio GRAZIANOn nimittämistä sotilaskomitean puheenjohtajaksi poikkeuksellisesti kolme ja puoli vuotta kestäväksi kaudeksi.
            
         
               (4)
            
            
               Sotilaskomitea suositteli, että kenraali Claudio GRAZIANOn toimikausi pidennetään poikkeuksellisesti yli kolmen vuoden kestoiseksi tarkoituksena siirtää sotilaskomitean uuden puheenjohtajan nimittäminen pysyvästi sopivampaan ajankohtaan vuodessa,
            
         ON HYVÄKSYNYT TÄMÄN PÄÄTÖKSEN:
   1 artikla
   Kenraali Claudio GRAZIANO nimitetään Euroopan unionin sotilaskomitean puheenjohtajaksi 6 päivänä marraskuuta 2018 alkavaksi, kolme ja puoli vuotta kestäväksi kaudeksi.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 20 päivänä helmikuuta 2018.
      
         
            Neuvoston puolesta
         
         
            Puheenjohtaja
         
         V. GORANOV
      
   
   
      (1)  EYVL L 27, 30.1.2001, s. 4.
   
      (2)  Neuvoston päätös 2014/920/YUTP, annettu 15 päivänä joulukuuta 2014, Euroopan unionin sotilaskomitean puheenjohtajan nimittämisestä (EUVL L 363, 18.12.2014, s. 149).